Fjórða iðnbyltingin er ekki lengur handan við hornið , hún er þegar hafin . Birtingarmyndir hennar eru sjáanlegar á öllum sviðum þjóðlífsins , hvort sem litið er til aukinnar sjálfvirknivæðingar í atvinnulífinu eða snjallsímanotkunar almennings . Mörg tækifæri felast í breytingum sem þessum , en jafnframt miklar og krefjandi áskoranir . Ein stærsta áskorunin snýr að tungumálinu okkar , íslenskunni , og stöðu hennar í hinum stafræna heimi . Eitt af stórum málum ríkisstjórnarinnar er ný og fullfjármögnuð máltækniáætlun fyrir íslensku 2018 - 2022 , sem er svarið við þessari áskorun . Markmið hennar er að tryggja að hægt sé að nota íslensku í samskiptum við tæki og í allri upplýsingavinnslu , og um leið varðveita dýrmæta tungumálið okkar til framtíðar . En hvað felst í þessari framandi og viðamiklu áætlun ? Í grunninn má skipta verkefnunum í fimm þætti . Sá fyrsti er talgreining , en í henni felst að þegar þú talar við tækið þitt á íslensku umbreytir tækið talmálinu í ritmál . Þetta mun auka lífsgæði fólks með lestrarörðugleika og gera því kleift að njóta þeirrar fjölbreyttu flóru upplýsinga sem ritmálið geymir . Fólk mun meðal annars geta valið um mismunandi karl - og kvenraddir til að hlýða á . Þriðji þátturinn er vélþýðingar , sem eru sjálfvirkar þýðingar milli tungumála . Það er vöntun á þýðingahugbúnaði sem skilar þýðingum nálægt fullnægjandi gæðum . Eitt af markmiðum máltækniverkefnisins er að smíða opna þýðingavél sem þýðir mili íslensku og ensku . Það mun auka aðgengi að heiminum fyrir fólk sem stendur höllum fæti í enskri tungu og sömuleiðis fyrir þá fjölmörgu sem sýna landinu okkar áhuga og vilja eiga samskipti við okkur . Fjórði þátturinn er málrýni , opinn og aðgengilegur villupúki sem nemur textavillur af ýmsum gerðum og aðstoðar við að leiðrétta þær . Í krefjandi náms - og starfsumhverfi , þar sem tímapressa er meiri , getur hugbúnaður sem þessi nýst til hægðarauka við að skila af sér vel unnum textum sem standast gæðakröfur . Að lokum er það fimmti þátturinn , málgögnin , mikið magn texta sem mynda munu gagnagrunninn . Með slíkum gögnum verða ofangreind kerfi mötuð og tækjunum þannig kennt það sem skiptir máli . Það verður virkilega ánægjulegt þegar þessi metnaðarfulla áætlun verður að fullu framkvæmd . Slíkt skiptir verulegu máli fyrir framtíð íslenskunnar og málþroska barnanna okkar . Í stað þess að segja „ Talk to me in English “ við símann sinn munu þau geta sagt „ talaðu við mig íslensku “ . Það er fagnaðarefni . Lilja Alfreðsdóttir , mennta - og menningarmálaráðherra . Greinin birtist í Morgunblaðinu 20. desember 2017 .